Η **Μωντ Ίουινγκ Άνταμς Κισκάντεν** (*Maude Ewing Adams Kiskadden*, 11 Νοεμβρίου 1872 – 17 Ιουλίου 1953), γνωστή επαγγελματικά απλώς ως **Μωντ Άνταμς**, ήταν Αμερικανίδα ηθοποιός, που είχε τη μεγαλύτερη επιτυχία της ενσαρκώνοντας ως ενήλικη τον παιδικό-ανδρικό ρόλο του Πίτερ Παν στο θέατρο, αρχίζοντας με την παραγωγή του 1905 στο Μπρόντγουεϊ. Παρά το ότι έπαιξε μόνο στο θέατρο και ποτέ στον κινηματογράφο, η προσωπικότητά της είχε μεγάλη απήχηση σε ευρύτατο ακροατήριο και τη βοήθησε να καταστεί η πλέον επιτυχημένη και καλύτερα αμειβόμενη ερμηνεύτρια της εποχής της, με ετήσιο εισόδημα περισσότερο από 1 εκατομμύριο δολάρια τον καιρό της ακμής της. Είχε χαρακτηρισθεί ως «η Σαρά Μπερνάρ της Αμερικής».

Η Άνταμς ήταν μοναχοπαίδι και γεννήθηκε στο Σολτ Λέικ Σίτι από μητέρα ηθοποιό, την Άζανεθ Ανν Άνταμς (Asaneth Ann Adams-Kiskadden, 1847-1916), που άρχισε να την παίρνει μαζί της στις περιοδείες της και να τη βγάζει στη σκηνή από νηπιακή ηλικία (μεταγενέστερα η Μωντ σπούδασε και σε δραματική σχολή). Στα 16 της χρόνια η Μωντ έκανε το ντεμπούτο της στο Μπρόντγουεϊ και υπό τη διεύθυνση του Τσαρλς Φρόμαν έγινε δημοφιλής παίζοντας με τον πρωταγωνιστή Τζων Ντριου τον νεότερο (John Drew Jr. 1853-1927) στις αρχές της δεκαετίας του 1890. Αρχίζοντας το 1897, η Άνταμς πρωταγωνίστησε σε θεατρικά έργα του Τζ. Μ. Μπάρι, όπως τα *The Little Minister*, *Quality Street*, *Αυτό που ξέρει κάθε γυναίκα* και *Πίτερ Παν*. Πρωταγωνίστησε και σε διάφορα άλλα έργα, με τελεταία παράσταση στο Μπρόντγουεϊ το *A Kiss for Cinderella* του Μπάρι το 1916. Αφού αποσύρθηκε επί 13 χρόνια, επέστρεψε κυρίως με σαιξπηρικά έργα και μετά δίδαξε ηθοποιία ως καθηγήτρια της δραματικής τέχνης στο Στέφενς Κόλετζ στο Μισούρι. Μια άλλου είδους συνεισφορά της ήταν η επινόηση φωτιστικών διατάξεων για τη θεατρική σκηνή. Απεβίωσε σε ηλικία 80 ετών στο χωριό Τάνερσβιλ της πολιτείας της Νέας Υόρκης, όπου είχε αποσυρθεί.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14649692w. Ανακτήθηκε στις 10  Οκτωβρίου 2015.
2. 1 2  «Encyclopædia Britannica» (Αγγλικά) biography/Maude-Adams. Ανακτήθηκε στις 9  Οκτωβρίου 2017.
3. 1 2  (Αγγλικά) *SNAC*. w6fq9tqv. Ανακτήθηκε στις 9  Οκτωβρίου 2017.
4. ↑  (Αγγλικά) *Find A Grave*.
5. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14649692w. Ανακτήθηκε στις 10  Οκτωβρίου 2015.
6. 1 2 3 4 5  wfpp.cdrs.columbia.edu/pioneer/maude-adams/.
7. ↑  (Αγγλικά) *The Biographical Dictionary of America*. Βοστώνη. 1906.
8. 1 2  Patterson, Ada (1907). *Maude Adams: A Biography*. Ανακτήθηκε στις 22 Απριλίου 2011.
9. ↑  «Famous Stage Actress Biography of Maude Adams».
10. ↑  Marcosson & Frohman, σελ. 175

Πηγές
-----

* Πετρής, Τάσος: Το λήμμα «Άνταμς Μωντ» στη *Νέα Ελληνική Εγκυκλοπαίδεια* «Χάρη Πάτση», τόμος 5, σσ. 806-807
* Armond Fields (2004). *Maude Adams: Idol of American Theater, 1872-1953*. McFarland. ISBN 978-0-7864-1927-2.
* Robbins, Phyllis: *Maude Adams: An Intimate Portrait* (1956)
* Robbins, Phyllis: *The Young Maude Adams* (1959)

Εξωτερικοί σύνδεσμοι
--------------------

* Η Μωντ Άνταμς στην Internet Broadway Database
* Φωτογραφίες στην «Ψηφιακή Πινακοθήκη» της NYPL

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 59344621
* LCCN: n83148859
* ISNI: 0000 0000 8386 4082
* GND: 12944359X
* SUDOC: 084121270
* BNF: cb14649692w (data)

 |

 |